Type 75 (motorvognsett)

**Type 75** er en serie på 83 elektriske motorvognsett levert til NSB, senere materiellselskapet Norske tog, mellom 2012 og 2020. Settene er bygget av sveitsiske Stadler Rail, basert på selskapets FLIRT-serie.

## Bruk
Togsettene er bygget for bruk på lengre lokaltogstrekninger i Norge, og benyttes per desember 2022 av Vy på følgende linjer:
*  Kongsberg – Drammen – Oslo&nbsp;S – Oslo Lufthavn – Eidsvoll
*  Drammen – Oslo&nbsp;S – Jessheim – Dal
*  Asker – Oslo&nbsp;S – Kongsvinger
*  Oslo&nbsp;S – Ski – Moss
*  Oslo&nbsp;S – Ski – Mysen – Rakkestad
*  Oslo&nbsp;S – Ski

Undertypen 75-2, med annerledes innredning, benyttes per april 2021 av Vy Gjøvikbanen og Vy Tog på følgende linjer:
*  Oslo&nbsp;S – Nittedal – Jaren – Gjøvik
*  Oslo&nbsp;S – Nittedal – Jaren
*  Bergen – Voss – Myrdal
*  Bergen – Arna

De erstattet opprinnelig de eldste lokaltogene av type 69, men har i stor grad bidratt til å øke togkapasiteten.

Type 75 benyttes av og til som reservesett av Vy Tog på bergensbanen: 

 Bergen – Hønefoss - Oslo 

## Historie
De to første settene kom til Norge 15. juli 2012, og allerede to dager senere var det første av dem på testkjøring. Det første ble overlevert til NSB 2. november, og 5. november ble det satt inn i togene mellom Kongsberg og Eidsvoll. Fra ruteskiftet 9. desember 2012 med helt nye grunnruter gikk alle ordinære tog på strekningen med type 75 supplert med type 74, siden tilstrekkelig antall sett av type 75 ikke var levert ennå. Fra samme dato ble denne togstrekningen kjent som L12. Det siste av disse 26 første settene kom til Norge i desember 2013 og ble levert til NSB 24. januar 2014.

Etter at et sett av type 74 ble vraket under testkjøring på Vestfoldbanen i februar 2012, ble det bestemt at erstatningen skulle bygges som type 75, altså nr. 75-27. Dette settet kom til Norge i februar 2014, og ble overlevert til NSB 21. mars. I mellomtiden hadde settet vært i Sverige for typetester i forbindelse med godkjenning av MTR Express' X74, som er teknisk lik de norske.

Den 15. november 2012 ble det kjent at NSB valgte å bestille ytterligere 16 sett av type 75 (75-28–75-43) for å kunne sette inn typen på togstrekningene Skøyen–Mysen og Stabekk–Moss, fra 9. desember samme år kjent som henholdsvis L22 og L21. Det første av disse kom til Norge i februar 2014, og ble overlevert til NSB 7. mars, mens det siste kom til Norge 28. mars 2015 og ble overlevert 30. april.

To stykker ble bestilt i mai 2014, og disse to, 75-44 og 75-45, kom til Norge 12. august 2016, og ble overlevert henholdsvis 16. september og 14. oktober. 15. oktober 2016 ble samtlige FLIRT-sett hos NSB overført til det nyopprettede materiellselskapet Norske tog, som også overtok ansvaret for alle pågående og framtidige bestillinger.

Videre ble 26 sett bestilt i 2015. Det gjalt seks ordinære sett, 75-46–75-51, hvorav de to siste skulle brukes til opplæring av personalet på Gjøvikbanen og Vossebanen før de ble satt inn i vanlig tjeneste. Resten er 20 sett for Gjøvikbanen (operert av NSB Gjøvikbanen) og Vossebanen med litt annerledes interiør enn de ordinære. Disse regnes som en egen undertype, og blir av Norske tog omtalt som «type 75-2». Det første av de ordinære settene kom til Norge 16. mars 2017 og ble overlevert 28. april, mens de første til Gjøvikbanen kom til Norge 15. august. Gjøvikbanesettene ble satt i trafikk fortløpende fra 10. september, og avløste samtidig de gamle settene av type 69G, til det siste nye ble overlevert 11. mai 2018. De første Vossebanesettene kom til Norge i slutten av mai 2018 og det første ble overlevert 29. juni. Det ble satt inn i ordinær trafikk på Vossebanen 2. juli. Det siste kom til Norge i januar 2019 og ble overlevert 8. februar. Mens de første settene ble bygget ved Stadlers hovedfabrikk i Bussnang i Sveits, er alle fra og med denne ordren bygget ved Stadlers fabrikk i Siedlce i Polen, mens vognkassene er bygget i Fanipal nær Minsk i Belarus.

4. august 2017 ble 14 sett, 75-72–75-85, bestilt, men det ble senere endret til at de to siste i stedet skulle leveres som type 76. Dermed blir 75-83 det siste settet av typen, ettersom det i den siste opsjonen av de totalt 150 FLIRT-settene ikke ble bestilt noen flere av type 75. 75-72, som var det første, ankom Norge 16. mai 2019 og ble overlevert 9. august. 6. mars 2020 ankom de to siste, 75-82 og 75-83, til Norge. Med denne leveransen ble settene i enda større grad bygget i Fanipal. Vognkassene med interiør ble produsert ferdig der og sendt på bil til Polen for sammenmontering av det tekniske der. Til tross for at samtlige av disse ble levert etter at NSB endret navn og profilering til Vy, ble settene levert komplett med fargene og logoen til NSB. Dette hadde sammenheng med at Stadler ville ta seg for mye betalt for å endre spesifikasjonene så seint, og det ble billigere å omprofilere dem etter at de var satt i trafikk.

## Konstruksjon

Settene består av fem fast sammenkoblede vogner:

Settene 75-01–75-51 og 75-72–75-83 (totalt 63) er av ordinær type 75, mens 75-52–75-71 (totalt 20) er av type 75-2. Utvendig skiller type 75-2 seg fra de ordinære type 75 ved at et høyt og et lavt vindu har byttet plass i vogn 5 (BMb).. Dessuten har 75-2 litt færre sitteplasser da det er 2 + 2 seter i bredden i halvparten av vogn 5, mot 2 + 3 i de andre. 75-2 har for øvrig ikke serveringsautomater, bare varmdrikkautomater.

De første ni settene (75-01–75-09) ble i 2015 ombygd med ETCS-utrustning for å kunne fungere med ERTMS (baseline 2) på Østfoldbanens Østre linje, og ble satt i trafikk der (L22) fra 17. august 2015. Denne ombyggingen vil alle øvrige sett få en gang i framtiden, når ERTMS blir utbygd i resten av landet.

I 2021 ble togsett 75-41 tatt inn for å få montert ETCS baseline 3, en nyere versjon enn den som er tatt i bruk på Østre linje. Dette togsettet er vinteren 2021–2022 på prøvekjøringer på alle elektrifiserte strekninger i Norge for å sikre at den oppgraderte ETCS-versjonen er kompatibel med eldre signalsystemer. Det prøvekjøres i februar 2022 dessuten på Botniabanan i Sverige, Sundsvall-Umeå, som allerede har ERTMS Baseline 3.

## Bildegalleri

File:NSB 75551 (02) Trako 2017.JPG|Førerhuset til lokomotivvogn 75551.
Fil:75-sett på Jaren, Gjøvikbanen.jpg|75-19-settet på Jaren stasjon på Gjøvikbanen for prøvekjøring.
Fil:20180708 144608 75-62 Arna.jpg|75-62 (type 75-2) på Arna stasjon i juli 2018.
Fil:20190606 104046 75-39 Vy-design.jpg|alt=Første Vy-grønne Flirt-togsett.|75-39 var første togsett som ble omprofilert til Vy-designet. Bildet er tatt ved Ski stasjon 6. juni 2019.
Fil:First Northbound Service On The Follo Line 2022-12-11 0721.jpg|75-46 var første passasjertog på Follobanen. R21 kjørte fra Ski stasjon 07:24 på søndag 11. desember 2022, og dro fra Oslo S 07:50.


## Referanser




## Litteratur
* 

## Eksterne lenker
* 
* Type 75  og 75-2  – Norske tog
* Type 75  – NJK Materielldatabasen
* Type 75 – Jernbane.net